
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	18.09.2026.
	
	Nr. AMD-26-442-rs




	Par satiksmi Mazajā Stacijas ielā




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu un sabiedrības ar ierobežotu atbildību “AKANA” 15.09.2026. iesniegumu Nr. AV-2026/107 par satiksmes ierobežošanu Mazajā Stacijas ielā 3, Rīgā:

1. Noteikt, ka no 23.09.2026. līdz 31.10.2026. tiek slēgta transportlīdzekļu satiksme Mazajā Stacijas ielā, Rīgā posmā no ēkas Mazajā Stacijas ielā 4 līdz ēkai Mazajā Stacijas ielā 14, Rīgā saskaņā ar satiksmes organizācijas shēmu (pielikumā).

2. Par darbu veikšanu ir atbildīgs sabiedrības ar ierobežotu atbildību “AKANA” atbildīgais būvdarbu vadītājs Guntars Kuklis (tālrunis 28681675, e-pasts: siaakana@inbox.lv).

3. Sabiedrībai ar ierobežotu atbildību “AKANA” no 23.09.2026. līdz 31.10.2026. Mazajā Stacijas ielā, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu (pielikumā);
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5. ūdensapgādes un kanalizācijas ārējo tīklu izbūves darbu izpildi objektā “Divas daudzdzīvokļu ēku jaunbūves Mazā Stacijas ielā 3, Rīgā”.

4. Noteikt, ka transportlīdzekļu satiksmi un gājēju kustību Mazajā Stacijas ielā, Rīgā var atjaunot pirms rīkojumā minētā laika, ja darbi tiek pabeigti ātrāk.


5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Mazajā Stacijas ielā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors
	K.Kauliņš




	Stoķis 67012708

